
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 24Pc/8/2025 8725202170 09. 01. 2026 JUDr. Dušan Miškovčík ECLI:SK:OSPP:2026:8725202170.3
ROZSUDOK V MENE SLOVENSKEJ REPUBLIKY Okresný súd Poprad v konaní pred sudcom JUDr. Dušanom Miškovčíkom v právnej veci navrhovateľa: A. A., narodený XX.XX.XXXX, trvale bytom A. XXX, XXX XX B., zastúpený: Advokátska kancelária – Ján Buroci, s.r.o., so sídlom Za Šestnástkou 17, 052 01 C. D. E. a odporkyne: F. A., narodená XX.XX.XXXX, trvale bytom G. XX, XXX XX H., zastúpená: JUDr. Adelaide Emilia Kuhn, so sídlom Hlavné námestie 36, Kežmarok o návrhu navrhovateľa na určenie otcovstva k maloletému dieťaťu: I. A., narodený XX.XX.XXXX, bytom u matky, zastúpenému Úradom práce, sociálnych vecí a rodiny Kežmarok, takto rozhodol: I. U r č u j e , že A. A., narodený XX.XX.XXXX, trvale bytom A. XXX, XXX XX B., j e otcom maloletého I. A., narodeného XX.XX.XXXX z matky F. A., narodenej XX.XX.XXXX. II. S c h v a ľ u j e
rodičovskú dohodu v nasledovnom znení:
Maloletý I. A., narodený XX.XX.XXXX s a z v e r u j e do osobnej starostlivosti matky F. A., narodenej XX.XX.XXXX. Obaja rodičia budú maloleté dieťa zastupovať a spravovať jeho majetok v bežných veciach. Otec A. A., narodený XX.XX.XXXX s a z a v ä z u j e p r i s p i e v a ť na výživu maloletého I. A., narodeného XX.XX.XXXX mesačne sumou 200 EUR, a to vždy do 15. dňa v mesiaci vopred k rukám matky F. A., narodenej XX.XX.XXXX počnúc právoplatnosťou rozsudku. Dlžné výživné za obdobie mesiacov jún 2025 až december 2025 v sume 1 300 EUR sa otec A. A., narodený XX.XX.XXXX z a v ä z u j e u h r a d i ť k rukám matky F. A., narodenej XX.XX.XXXX v dvoch splátkach a to sumu 650 EUR v lehote do 30.04.2026 a sumu 650 EUR v lehote do 30.08.2026. Otec A. A., narodený XX.XX.XXXX j e o p r á v n e n ý s t r e t á v a ť sa s maloletým I. A., narodeným XX.XX.XXXX, každý nepárny týždeň v pondelok, stredu a piatok v čase od 12.00 hod. do 14.00 hod. s tým, že v období do 30.05.2026 sa styk s maloletým bude realizovať v domácnosti matky. Matka je povinná maloletého na styk riadne pripraviť a otcovi v čas a riadne odovzdať v mieste svojho bydliska. Otec je povinný po ukončení realizácie styku maloletého v stanovenom čase matke v mieste jej bydliska vrátiť. III. Žiaden z účastníkov nemá nárok na náhradu trov konania.
odôvodnenie: 1. Podľa § 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

